El Tribunal Superior Electoral del Brasil prohibeix la candidatura de Lula da Silva
El Tribunal Superior Electoral de Brasil ha decidit que l'ex-president Luiz Inácio Lula da Silva, ara a la presó acusat de corrupció, no podrà presentar-se a les pròximes eleccions presidencials. La sentència, que ha tingut el vot a favor de quatre magistrats i un en contra, és justificada per la seva condemna. Lula da Silva encapçala gairebé totes les enquestes com a candidat a les eleccions, que seran el 7 d'octubre. Els seus advocats han avançat que recorreran la decisió al tribunal Suprem del Brasil, que aquest mes ha d'estudiar l'apel·lació de Lula per a ser alliberat. Tanmateix, encara que sortís de la presó, les lleis brasileres prohibeixen les candidatures d'aquells a qui hagin ratificat els veredictes de culpabilitat en una primera apel·lació, com en el cas de Lula. La seva formació, el Partit dels Treballadors, encara no ha anunciat què farà finalment, però moltes mirades es fixen en el número dos de Lula, l'antic batlle de São Paulo Fernando Haddad, com a alternativa al capdavant de la candidatura.
A quina instància recorreran la sentència els advocats de Lula da Silva?
al tribunal Suprem del Brasil